текущи активи или разходи през референтния период.
 Тези покупки на стоки обхващат примери от следния неизчерпателен списък: необработени, помощни и опаковъчни материали, консумативи, гориво, резервни части, семена и фураж, животни, дребни материални запаси и стоки, закупени с цел препродажба.
 Тези покупки на услуги обхващат примери от следния неизчерпателен списък: електричество, отопление, вода, поддръжка, ремонти, лицензионни възнаграждения, наеми, застраховки, научни изследвания (ако са извършени от трети страни), агенции за временна заетост, реклама, насърчаване на продажбите, транспорт, съобщения, банкови, правни и счетоводни услуги, както и всякакви други услуги, предоставени от трети страни и признати като разход през референтния период.
 Изключват се увеличенията на продукцията и незавършеното производство, както и всички финансови активи и нетекущи активи. По изключение се включват и активите от други класове, прекласифицирани към някоя от изброените по-горе позиции.
 Покупките на стоки и услуги, посочени в това определение, се остойностяват съгласно правилата, определени за тази цел в счетоводните стандарти, въз основа на които са били признати горепосочените активи и разходи.
 2) Променлива 240102: „Покупки на стоки и услуги с цел препродажба“
 Покупките на стоки и услуги с цел препродажба в същото състояние, в което са получени, представляват покупки на стоки с цел препродажба на трети лица без допълнителна обработка. Те обхващат също така покупките на услуги от дружества за услуги, които ги префактурират, т.е. тези дружества, чийто оборот се състои не само от посреднически такси, начислявани при сделка за услуги (както е в случая с агенциите за недвижими имоти), но и от действителната сума по сделката за услугата, например транспортни услуги, закупени от страна на туристически агенции.
 Не се включва стойността на стоки и услуги, продавани на трети страни срещу комисиона, тъй като тези стоки нито се купуват, нито се продават от агента, който получава комисионата.
 Покупките на стоки и услуги с цел препродажба в същото състояние, в което са получени, е част от общия размер на закупените стоки и услуги, който се използва при изчисляването на други обобщени данни и салда.
 3) Променлива 240103: „Разходи за услуги, предоставяни от работници, наети чрез агенции за временна заетост“
 Тази променлива включва всички разходи, признати от статистическата единица през референтния период, по отношение на услугите, които са ѝ предоставили агенции за временна заетост и други подобни организации, които осигуряват на клиентите си работници за ограничени периоди от време с цел допълване или временно заместване на работната сила на клиента, когато тези работници са наети лица на службата за временна помощ. Разходите за услуги, предоставяни от работници, наети чрез агенции, са част от променливата „Общо покупки на стоки и услуги“.
 Тези агенции и организации обаче не осъществяват пряк надзор върху своите наети лица на работните им места при клиента. В тази променлива се включват само разходите, направени за осигуряване на персонал, които не са свързани с предоставянето на конкретна промишлена или друга непромишлена услуга.
 4) Променлива 240104: „Разходи за дългосрочен наем и оперативен лизинг“
 Разходите за дългосрочен наем включват всички разходи, признати от статистическата единица през референтния период, които са свързани с наемането на нетекущи активи. В тази променлива се включват плащанията по